Hijjaz

Hijjaz merupakan kumpulan nasyid Malaysia, ditubuhkan pada 1 Ramadhan 1417 bersamaan 10 Januari 1997. Sebelum penubuhan Hijjaz, mereka pernah menganggotai kumpulan NadaMurni selama lebih 10 tahun. Ahli kumpulan ini ialah seramai 4 orang, salah seorang daripada mereka meninggal dunia, meninggalkan hanya 3 orang ahli. Namun kini, ahlinya kembali berjumlah 4 orang.

Hijjaz bergiat aktif menerusi syarikat Hijjaz Music Entertainment. Kumpulan ini juga telah melahirkan kumpulan-kumpulan nasyid terkenal tanah air seperti kumpulan Inteam, UNIC, Ae-man dan Mestica. Antara anak didik Hijjaz yang berjaya ialah Hafiz Hamidun, Fitri Haris, Fadzli Aziz yang ketiga-tiganya ialah bekas ahli UNIC dan Suhaimi Saad ialah bekas ahli Inteam.

Ahli kumpulan 

Pada awal penubuhannya, kumpulan Hijjaz terdiri seramai 4 orang anggota iaitu :-
 Munif bin Ahmad (Munif Hijjaz/Putra Aiman)
 Isman Nadim bin Isam (Isman/Manis Helma/Manis Alia) 
 Mohd Faizal bin Osman (Faizal/Abai Os)
 Mohd Salleh bin Ramli (Soleh)

Namun pada 15 Februari 2001, kumpulan Hijjaz telah kehilangan seorang anggota apabila Salleh bin Ramli telah pergi menghadap Ilahi. Kematian Salleh telah menyebabkan kumpulan ini tinggal hanya 3 orang anggota. Namun bermula dari album Pelita Hidup III, kumpulan Hijjaz telah menerima anggota baru dengan kemasukan Muhammad Ariffin bin Ahmad Rahim .
 Munif bin Ahmad (Munif Hijjaz @ Putra Aiman)
 Isman Nadim bin Isam (Isman @ Manis Helma @ Manis Alia)
 Mohd Faizal bin Osman (Faizal @ Abai Os)
 Muhammad Ariffin bin Ahmad Rahim (Ariffin)

Diskografi

Album studio
 Cahaya Ilahi (1997)
 Keizinan-Mu (1998)
 Pelita Hidup (1998)
 Rindu (1999)
 Lukisan Alam (2000)
 Pelita Hidup II (2001)
 Jalan Bahagia (2002)
 Pelita Hidup III (2003)
 Damai (2004)
 Pelita Hidup IV (2006)
 Selawat Nabi (2008)
 Pelita Hidup V (2009)
 Permata Hijjaz 1431 (2010)
 Susah Senang kita bersama (2012)
 Janji (2013)
 Pelita Hidup VI (2013)
 Selawat Nabi II (2013)

Anugerah dan penghargaan 

 Lagu Nasyid Pilihan Anugerah Era 2003 - Sumayyah (Menang) 
 Anugerah Gold dan Platinum jualan melebihi 90,000 unit Keizinan-Mu
 Anugerah Platinum jualan melebihi 50,000 unit 
Pelita Hidup 
 Anugerah Platinum jualan melebihi 50,000 unit 
Rindu  
 Anugerah Gold Jualan melebihi 30,000 unit dalam masa 4 bulan.
 Anugerah Nasyeed Kategori Nasyid Sirah - Sumayyah 
(Menang)
 (Naib Juara) Gema Gegar Vaganza Musim 1 (2017)

Galeri

Rujukan

Pautan luar 
 
 
 

Kumpulan nasyid Malaysia
Peserta Gema Gegar Vaganza